Goeta Gimnazio (Vajmaro)

La Goeta Gimnazio (germane: Goethegymnasium Weimar) estas lernejo en Vajmaro, Germanujo; ĝi portas la nomon de la poeto Johann Wolfgang von Goethe. En 2026 direktorinis Yvonne Füzi. Historio Komence estas radikoj de ĝi je latina lernejo fondita en 1561; en 1670 ĝi ricevis la unuan germanlingve redaktitan regularon kaj ŝanĝiĝis en 1712 al Vilhelmo-Ernesto-gimnazio. Tiam ĝi translokiĝis al la ejaro de ĉe Herder-placo. En 1887 la lernantaro transloĝiĝis al ejaro je la strato Amalienstraße, kiun planis laŭ novrenesanca stilo Julius Bormann. Ejo ĉe Humboldstraße 9 kreite en 1823 estis alifunkciigita en 1885/86 je loĝejo de la lernejestro. Ĉi domaro devis estiĝi pro spacomanco je Herder-placo. En 1928 estis aldonita higiena alo; en 1985 la interno moderniĝis kaj en 1998 la subtegmentejo estis pligrandigita. Post la Dua Mondmilito la ejaro iĝis lernejo por la Ruĝa Armeo; inter 1951 kaj 1991 ĝi estis politeknika supera lernejo portanta la nomon POS Johann Wolfgang von Goethe. En 1991 sekvis novfondo kiel gimnazio post transpreno de la uestgermana lernejsistemo. Lernejprofilo Temas pri ĝeneralkleriga gimanzio fokusiĝanta tamen je muziko, literaturo kaj artoj. La tria fremdlingvo instruata estas la hispana. Natursciencemuloj ĝuas kunlaboron kun la Ŝilera Gimnazio de Vajmaro. Multas ofertoj de posttagmezaj nedevontigaj amatorrondoj. Ankaŭ la lerneja ĥoro Ameisenchor kaj la dancteatro Circus Gaudimus ne nekonatas. Lernintoj Benjamin Kramme (* 1982), aktoro kaj reĝisoro Anna Blässe (* 1987), piedpilkisto Christian Fuchs (* 1979), ĵurnalisto Stefanie Dreyer, aktorino kaj kantistino Christoph Bernewitz, gitaristo Isabell Schmidt, moderigistino radiofonia Katharina Rabillon, moderigistino televida Eksteraj ligiloj hejmpaĝo lerneja prezento je tutturinguja edukministeria portalo ThILLM Notoj